Държавен вестник, бр. 96, 2004 г., стр. 11

Б Р О Й  96
Д Ъ Р Ж А В Е Н   В Е С Т Н И К
С Т Р .  11
(2) В случаите по ал. 1, т. 1, когато има опас-
ност нарушителят да се укрие или да затрудни
правораздаването и за да се осигури явяването
му пред съда, началникът на районното поли-
цейско управление може да постанови задър-
жане за срок до 24 часа, като уведоми за това
съответния прокурор.
Чл. 31. (1) В срока по чл. 30, ал. 1 нарушите-
лят се довежда пред съдия от районния съд, в
района на който е извършена противообщест-
вената проява.
(2) Когато противообществената проява е
извършена в чужбина, нарушителят се довежда
пред съдия от Софийския районен съд.
Чл. 32. (1) Съдия от съответния районен съд
разглежда преписката еднолично, в открито
съдебно заседание не по-късно от 24 часа от
получаването є.
(2) Преписката се разглежда в присъствието
на нарушителя. Когато нарушителят, редовно
призован, не се яви по неуважителни причини,
преписката се разглежда в негово отсъствие,
ако това няма да попречи за разкриването на
обективната истина.
(3) Нарушителят има право на адвокатска
защита.
(4) При разглеждане на преписка срещу не-
пълнолетен нарушител на възраст от 16 до 18
години се призовават неговите родители, съот-
ветно попечители. Нeявяването им не е пречка
за разглеждане на делото, освен ако съдията
намери участието им за необходимо.
(5) Районният съдия може да разпитва сви-
детели, ако прецени, че това е необходимо за
разкриване на обективната истина.
(6) Свидетелите, редовно призовани, ако не
се явят без уважителни причини, се довеждат
принудително от органите на МВР.
Чл. 33. (1) Въз основа на събраните доказа-
телства районният съдия постановява решение,
с което:
1. налага наказание и принудителна адми-
нистративна мярка;
2. изпраща материалите на съответния про-
курор за образуване на наказателно производ-
ство, когато са налице достатъчно данни за
извършено престъпление от общ характер;
3. изпраща преписката на местната комисия
за борба с противообществените прояви на
малолетните и непълнолетните по настоящия
адрес на лицето за налагане на възпитателни
мерки по Закона за борба срещу противообщес-
твените прояви на малолетните и непълнолет-
ните, когато нарушителят е малолетен или не-
пълнолетен до 16-годишна възраст;
4. оправдава нарушителя, когато не са нали-
це условията за налагане на наказание.
(2) С решението по ал. 1 районният съдия се
произнася и за отнемането в полза на държава-
та на вещите и предметите по чл. 24.
Чл. 34. (1) Решението на съдията е окон-
чателно.
(2) Наложеното наказание не се смята за
осъждане и не се вписва в бюрата за съдимост.
Чл. 35. (1) Когато наложеното наказание е
задържане в териториално структурно звено на
МВР, съдията изпраща препис от решението за
изпълнение на съответното районно полицейс-
ко управление, на чиято територия е извърше-
но нарушението.
(2) Когато наказанието е глоба, препис от
решението се изпраща на съответното терито-
риално поделение на Агенцията за държавни
вземания.
(3) Когато наложеното наказание е безвъз-
мезден труд в полза на обществото, препис от
решението се изпраща на кмета на общината,
на чиято територия е постановено да се изтър-
пи наказанието.
(4) В случаите по чл. 33, ал. 1, т. 1 и 2 препис
от решението се изпраща на съответната тери-
ториална служба на МВР по постоянния адрес
на нарушителя за въвеждане на информацията
в Единния автоматизиран регистър.
Раздел III
Изпълнение на наложените наказания
Чл. 36. (1) Наказанието задържане в терито-
риално структурно звено на МВР се изтърпява
в отделни помещения от лицата, задържани за
извършени престъпления.
(2) По време на задържането лицата, с тяхно
писмено съгласие, могат да се включат в уп-
ражняването на общественополезен труд съоб-
разно тяхната възраст, здравословно състояние,
образование, професия и други обстоятелства,
които са от значение за определянето на рабо-
тата. За времето на задържането те не получа-
ват трудово възнаграждение.
Чл. 37. Наложеното наказание глоба се
изпълнява по реда на Данъчния процесуа-
лен кодекс.
Чл. 38. (1) Наказанието безвъзмезден труд в
полза на обществото се изпълнява от кмета на
общината по постоянния или настоящия адрес
на лицата по чл. 23, ал. 3.
(2) Работата, която трябва да бъде извърше-
на, редът и начинът за нейното извършване се
определят от кмета, като се вземат предвид
възрастта, образованието, професията, семей-
ното положение, здравословното състояние,
работното време на нарушителя и други обсто-
ятелства, които са от значение за изпълнение-
то на наказанието.
Чл. 39. (1) Когато лицето по чл. 23, ал. 3 от-
каже да изтърпи наказанието безвъзмезден труд
в полза на обществото, кметът на общината
незабавно уведомява за това съдията, който го
е наложил.
(2) Отказът да се изтърпи наказанието се
удостоверява с протокол, съставен от кмета на
общината и подписан от лицето по чл. 23, ал. 3.
Отказът на лицето да подпише протокола се
удостоверява с подписите на двама свидетели.